Piktoji ūmėdė
Piktoji ūmėdė (Russula emetica) – ūmėdžių (Russula) genties grybų rūšis. Vaisiakūniai vidutinio didumo, labai trapūs. Kepurėlė 5-8 (10) cm skersmens, jauna pusrutuliška, iškili, vėliau horizontali, šviesiai raudona, luobelė lengvai lupasi. Lakšteliai balti, vėliau kreminiai. Kotas 7-8 cm ilgio, 1-2 cm storio, baltas, kietas. Trama balta, švelnaus kvapo, kartaus, deginančio pipirų skonio. Auga liepos–rugsėjo mėnesiais spygliuočių, rečiau lapuočių miškuose. Dėl kartaus skonio maistui nerekomenduojama.